b'\n_START_ARTICLE_\nStortingsvalget 1882\n_START_SECTION_\nValgordning\n_START_PARAGRAPH_\nI hvert prestegjeld hadde sognepresten ansvar for \xc3\xa5 holde valgting som utpekte valgmenn. Valgmennene m\xc3\xb8ttes til valgmannsting. P\xc3\xa5 landet hadde hvert av de atten amtene valgmannsting, og utpekte 2-5 av 76 stortingsrepresentanter. Kj\xc3\xb8pstedenes valgmannsting utpekte \xc3\xa9n, to eller fire av 38 stortingsrepresentanter._NEWLINE_Menn over 25 \xc3\xa5r med eiendom av en viss st\xc3\xb8rrelse var kvalifisert for stemmerett. I tillegg kunne embedsmenn og rettighetsmenn i Finnmark stemme. For \xc3\xa5 v\xc3\xa6re stemmeberettiget m\xc3\xa5tte de i tillegg avlegge ed til grunnloven ved innf\xc3\xb8ring i manntall. Allmenn stemmerett for menn ble innf\xc3\xb8rt i 1898. Kvinner hadde ikke stemmerett. 145 700 menn var stemmerettskvalifisert, 99 501 hadde stemmerett. Av disse stemte 72 128._NEWLINE_Valgtingene ble holdt i perioden juli 1882 til november 1882. 416 valgting i landdistriktene utpekte totalt 1 051 valgmenn. 39 valgting i byene utpekte totalt 367 valgmenn. Valgmannstingene ble holdt i perioden 5. august 1882 til 5. desember 1882. Det 32. ordentlige storting ble konstituert 1. februar 1883.\n_START_SECTION_\nResultater\n_START_PARAGRAPH_\nValgmennene kunne stemme p\xc3\xa5 hver enkelt stortingsplass i sitt valgmannsting. Kandidatene m\xc3\xa5tte tilh\xc3\xb8re valgkretsen, og kunne ikke stemme p\xc3\xa5 seg selv.'